
Adolygiad Canol Lleoliad 
Beth yw’r Adolygiad Canol Lleoliad?
Ar ddiwedd y bloc lleoliad cyntaf, mae'n ofynnol i'r Mentor Dosbarth / Pwnc a / neu'r Uwch Fentor gwblhau'r Adolygiad Canol Lleoliad fel asesiad ffurfiannol o gynnydd y darpar athro hyd yma.
Ble medraf ddod o hyd yr Adolygiad Canol Lleoliad?
Mae hwn ar gael ar wefan CAADOC (PDPA) (www.swwcte.ac.uk). 
Ar beth ydy’r adolygiad yn adrodd?
Cynnydd y darpar athro tuag at y safonau SAC  newydd. Bydd yr adolygiad yn adrodd yn erbyn pob safon i ddangos os yw’r darpar athro ‘ar y trywydd iawn’, ‘ddim ar y trywydd iawn’, ‘tu hwnt i ddisgwyliadau’ neu ‘achos pryder’. Os yw darpar athro yn achos pryder, mae disgwyl y bydd hyn wedi ei rannu gyda’r tiwtor proffesiynol a/neu arweinydd y rhwydwaith yn ogystal â’r darpar athro. Mae’r mentor yn ystyried cynnydd y darpar athro mewn perthynas â’r disgwyliadau ar y cyfnod hwnnw yn y rhaglen.
Mae pob safon wedi’i rhannu i elfennau ac maen nhw’n cyfateb i’r nodweddion disgwyliedig  sy’n dangos lefel cynnydd presennol y darpar athro. Er mwyn cyrraedd at benderfyniad, bydd angen y mentor ystyried y ‘ffit orau’ mewn perthynas a’r elfennau o fewn y safon.
Pa dystiolaeth bydd y mentor yn defnyddio?
Mae pob agwedd o asesu wedi eu seilio ar golwg gyfannol o gynnydd y darpar athro. Fe ddylid cymryd tystiolaeth o amrywiaeth o ffynonellau. Mae’r rhain yn cynnwys:
	Y dyddlyfr dysgu
	Adfyfyrio wythnosol ac adrannau eraill o’r Pasport Dysgu Proffesiynol (PDP)
	Ffeil ar-lein PAP - cynllunio a gwerthuso gwersi, adnoddau
	Cyfarfodydd mentor
*Gweler enghraifft ar ddiwedd y ddogfen yma am syniadau.
Cryfderau/Meysydd datblygu
Safon y Gymraeg - Yn y dyfodol, bydd y rhain wedi cysylltu gyda Fframwaith Iaith Gymraeg sy’n cael ei gyflwyno a’i dreialu gan Lywodraeth Cymru eleni, a bydd disgwyl i ddarpar athrawon gyflwyno Portffolio Iaith Gymraeg yn eu PDP. Fe fydd sylwadau sy’n cyfeirio at ddefnydd a datblygiad Cymraeg y darpar athro.
Safon iaith lafar ac ysgrifenedig y darpar athro, fel sy’n addas - dylai’r sylwadau gyfeirio at safon iaith y darpar athro a sut mae e/hi yn datblygu iaith y disgyblion.
Adolygiad cynnydd
Rhowch sylw ar safon y dogfennaeth PDP - bydd y mentor yn dewis disgrifiad o’r fwydlen sy’n disgrifio orau drefn a chyflawniad y darpar athro o’r ddogfennaeth ar y pwynt yma yn y rhaglen.
Nifer yr hanner dyddiau yn absennol o’r lleoliad  - rhif o sesiynau 
Oes angen ymyrraeth pellach i sicrhau mwy o gynnydd? Os mae’r blwch yma wedi cael ei dicio, bydd disgrifiad byr o’r agweddau i ddatblygu.
Ydy’r cynnydd yn achos pryder? Mae disgwyl bod y darpar athro, arweinydd y rhwydwaith a thiwtor proffesiynol yn gwybod am hyn.
Oes agweddau o’r sesiwn yma ddylai gael eu rhannu fel arferion da? Bydd disgrifiad byr o’r agweddau i gael eu rhannu

Canllaw cyflym i’r Adolygiad Canol Lleoliad

1.	Ewch i SWWCTE.ac.uk (Er mwyn newid iaith y wefan i’r Gymraeg cliciwch ar y botwm ‘Cymraeg’ sydd ar dop y dudalen).

2.	Dewiswch ‘Myfyrwyr’.

3.	Mewngofnodwch gan ddefnyddio eich manylion mewngofnodi.

4.	Dewiswch yr adroddiad i ddarllen.

